Auping Original stel med Evolve madrasser og 2M - 180x210 cm.

Tue, 21 Apr 2026 04:21:37 +0200

Auping Original stel med Evolve madrasser 180x210 cm. Auping Original stel med Evolve madrasser og elevation er den ideelle seng til dig der ønsker en seng med god fast komfort, fantastisk ventilation, rigtig høj kvalitet og holdbarhed. Original stellet fra Auping består af et stålstel på 4 skråt vinklede ben. Herpå påmonteres Aupings sengebunde, i dette tilfælde en elevationsbund med 2 motorer, hvor der lægges Aupings Evolve madras på. Dette skaber et minimalistisk udtryk, samtidig med at sengen ikke fylder for meget i soveværelset. Original stellet fås i mange forskellige farver (se billede). Ønskes en anden farve end sort skrives dette i notatfeltet (sengebunden er dog altid sort). Sengebunden: Sengebunden i dette sæt er en Auping 577 bund, hvilket betyder at den har to motorer; en til at løfte ryggen og en til at løfte benene. Det unikke ved Aupings elevationsbunde er selve konstruktionen. Den er lavet i stål og selve bunden er lavet af et stålnet der er trukket ekstremt hård ud. Dette giver flere unikke egenskaber; Du opnår støtte over hele bundfladen, da nettet giver sig ligeligt over det hele, det tillader en masse luft at komme igennem bunden og madrassen, og så holder det ekstrem godt. Auping giver hele 35 års garanti på at trådnettet ikke springer, eller kommer til at hænge. Selve motorerne er også meget unikke. Her for du en løs motor til ryg og en løs motor til ben. Dette gør at motorerne kan køre mere stabilt. Hvis du ønsker at komme helt op at sidde og nyde en god bog eller se tv, telefon eller tablet, så er Auping bundet konstrueret med en ekstra bred siddeflade, så man sidder bedre når man kører elevationsbunden helt op. Evolve madrassen Evolve madrassen er Auping nyeste skud på stammen, og en fuldstændig ny oplevelse. Her har Auping taget ordet bæredygtighed til nye højder. Dette er den mest miljøvenlige madras på markedet, da samtlige komponenter i den kan genanvendes igen og igen. Når madrassen står til udskiftning kan man gratis sende den til Auping, som sørger for at skille alle komponenterne fra hinanden og genanvende dem. Udover dette er selve opbygningen på madrassen lavet om og forbedret. Fjederen i denne madras er designet til at være nemmere at vende sig i. Derudover er Evolve madrassen den mest ventilerende madras på markedet, takket være de unikke lag af 3D strik der ligger ovenpå fjedrene. Her kan luften let cirkulere imellem de mange åbne fibre, samt trænge igennem madrassen. Zonerne i madrassen er blevet forbedret. De er asymmetriske for bedre at passe til vores krop, og specielt skulderzonen er blevet gjort større så man altid kan være sikke på at skulderen kan finde ro. Madrassen har en højde på 22 cm. Der er ikke behov for topmadras på denne madras da den er indbygget i. Man kan lyne topbetrækket af madrassen og vaske det hvis det bliver nødvendigt. Madrassen er vinder af Red Dot design prisen 2020. Din sikkerhed Auping er din sikkerhed for en god nats søvn. De har 5 års totalgaranti på madrassen, 35 års garanti på bunden og 5 års garanti på alle elektriske dele. Prisen er ekskl. gavl og tilbehør. Sættet indeholder: 1 Auping Original stel 180x20cm 2 Auping 577 bunde 90x210cm 1 Auping Connect sæt til Appstyring af seng 2 Evolve madrasser

Pris: 45.990,00 kr.